། ། སྐབས་བཞི་བ་དཔའ་བོ་རྡོ་རྗེའི་རྣམ་ཐར།
༄༅། ། མི་འགྱུར་མཆོག་ཏུ་ཡངས་པའི་བདེ་བ་ཆེ། ། ཆོས་དབྱིངས་ཀུན་གསལ་
267

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
མཛེས་མའི་བཞིན་རས་ངོས། ། སྣ་ཚོགས་སྤྲུལ་པའི་ཕྲ་ཚེམ་གཡོ་བ་ཡིས། ། ཨོ་ཊི་ཡ་
ནའི་སྒེག་མོ་ལུས་ཕྲ་ལྡེམ། ། ཞེས་པ་སྟེ། གྲུབ་པའི་དབང་ཕྱུག་རྡོ་རྗེ་དྲིལ་བུ་པ་དེ་ཉིད་
ཐུགས་བདེ་ཆེན་ནམ་མཁའ་ལྟ་བུ་ལས་གཡོ་བ་མེད་བཞིན་དུ། སྣ་ཚོགས་སྒྱུ་འཕྲུལ་གྱི་
ཟློས་གར་མཐའ་མི་འགག་པར་བསྒྱུར་པའི་ནང་ཚན་དཔའ་བོ་རྡོ་རྗེ་འམ། འཇིགས་མེད་
རྡོ་རྗེར་གྲགས་པའི་རྣལ་འབྱོར་པ་ཆེན་པོ་དེ་ནི། ནུབ་ཕྱོགས་ཨུ་རྒྱན་གྱི་ཡུལ་ཧེ་རུ་ཀ་
རང་བྱུང་གི་མཆོད་རྟེན་གྱི་ཉེ་འདབ། ཕོ་སྐྱེས་ཐམས་ཅད་དཔའ་བོ་དང་མོ་སྐྱེས་ཐམས་
ཅད་དཔའ་མོར་ཡོད་པའི་གནས་མཆོག་དམ་པ་དེར། ཡབ་དབང་ཕྱུག་གོ་ཆ་དང་། ཡུམ་
བདེ་ལྡན་མ་གཉིས་ཀྱི་སྲས་སུ་འཁྲུངས་པའི་ཚེ་(ཨུ་རྒྱན་གྱི་རྒྱལ་པོ་ཙན་དྲ་དེ་ལྭའི་སྐབས)ནམ་
མཁའ་ལ་འབྲུག་གི་སྒྲ་དྲག་པོ་ལྟ་བུའི་འུར་ཆོམ་དང་། ཌཱ་མ་རུའི་སྒྲ་ཆེན་པོ་དང་། ཊཱ་ཀི་
མང་པོས་གར་བསྒྱུར་པ་ན། ཁྱེའུ་དེས་ནམ་མཁའ་ལ་བལྟས་ཤིང་འཛུམ་པ་དང་བཅས་
པས་ཧ་ཧ་གསུངས་པས་ཐམས་ཅད་ཤིན་ཏུ་རངས་ཤིང་ཡ་མཚན་ནས། ཡབ་ཀྱིས་ཡུལ་དེ་
ནས་མཁའ་འགྲོ་མ་ཆང་འཚོང་གི་ཆ་བྱད་མཚན་མཁན་ཅིག་ཡོད་པ་ལ་བསྟན་པས་དེ་
ན་རེ། འདི་ནི་དྲག་པོའི་མཚན་རྟགས་ཚང་ཞིང་ཁྱད་པར་དཔྲལ་བ་ན་སྣ་ཚོགས་རྡོ་རྗེའི་
མཚན་གྱིས་བརྒྱན་པས་ལོག་འདྲེན་འདུལ་བའི་ཆེད་དུ་དཔའ་བོ་ཆེན་པོས་སྤྲུལ་པའི་གར་
བསྒྱུར་པར་ངེས་སོ། ། ཟེར་ཞིང་མཚན་ཡང་དཔའ་བོ་རྡོ་རྗེར་གསོལ། རིམ་གྱིས་ཆེར་སྐྱེས་
པ་ན་རེ་ཞིག་སྦས་པའི་ཚུལ་གྱིས་བདེ་སྟོང་སྒྱུ་མའི་ཏིང་འཛིན་ལ་རོལ་པར་མཛད། སྐབས་
ཤིག་ཡབ་ཀྱིས་ཁྱིམ་འབུབ་པར་བརྩམས་པ་ན། ཁྱེའུའི་ཞལ་ནས། སྣང་སྲིད་བདེན་གྲུབ་
མེད་པར་བརྫུན་པ་ལ། ། ལྟར་སྣང་འཁྲུལ་པའི་འཁོར་བར་ཡིད་མི་རྟོན། ། འགག་མེད་ཀུན་
ཁྱབ་ཆོས་དབྱིངས་དོན་དམ་ལགས། ། སྐྱེ་འགག་གནས་གསུམ་བྲལ་བ་གདོད་མའི་ངང་། །
རང་སེམས་རྗེན་ཤར་རང་ངོ་འཕྲོད་པ་ལ། ། འཁྲུལ་རྟོག་དམན་པའི་གྲོགས་ཀྱིས་ཅི་ཞིག་
བྱ། ། བདེ་སྟོང་ཡེ་ཤེས་སྒྱུ་མ་ཆེན་པོ་ལ། ། སྣང་སྟོང་བདེ་ཆེན་ཕྱག་རྒྱ་བཞི་ཡི་བདག ། རྡོ་
རྗེ་མཁའ་འགྲོ་གཏན་གྱི་གྲོགས་སུ་ཆེ། ། གང་ཤར་གཉུག་མ་ཡེ་གྲོལ་ཆེན་པོར་འཆར། །
268

རྣམ་ཐར།
ཞེས་སོགས་གསུངས་པས། ཡབ་ཀྱིས་འོ་ན་ཁྱོད་དང་བོ་འཁྲུངས་སྐབས་ཀྱི་ལྟས་དང་གསུང་
ལུགས་ལ་ཐ་མལ་པ་ག་ན་ཡིན་ཡང་། དེ་བར་ཀུན་སྤྱོད་ནི་བྱིས་པའི་ཆོས་སུ་འདུག་པས་
ཇི་ལྟར་ལགས་གསུངས་པ་ན། དཔའ་བོ་རྡོ་རྗེའི་ཞལ་ནས། སེམས་ཉིད་ཆོས་དབྱིངས་ངང་
ལས་གཡོ་མེད་ཅིང་། ། གང་ཤར་རྡོ་རྗེའི་ལྟ་བས་རྒྱས་བཏབ་པས། ། སྣ་ཚོགས་བྱ་བའི་
འཁྲུལ་འཁོར་གང་བསྐོར་ཀྱང་། ། ཡེ་ཤེས་རང་བཞིན་འགྲོ་བའི་དཔལ་དུ་ཆེ། ། གསུངས་
པས་ཡབ་ཀྱིས་འོ་ན་མཆིས་བྲང་སོགས་རང་ཉིད་ཀྱིས་འཚོལ་ལམ་ཞུས་པས། ཁྱེའུ་ན་རེ་
འདི་ནས་ནུབ་ཕྱོགས་སུ་རའི་གྲོང་ན་ཆང་འཚོང་མའི་བུ་མོ་དཔྲལ་བར་རྡོ་རྗེའི་མཚན་
རྟགས་ཅན་ཡོད་པས། དེ་ལོངས་ཤིག་གསུངས་པ་བཞིན་བླངས་ནས་རེ་ཞིག་ཁྱིམ་ཐབ་ཀྱི་
བྱ་བར་གནས་ཚུལ་མཛད་པའི་སྐབས་ཤིག་ཁྱེའུའི་མདུན་ན་མི་སྔོན་པོ་ཐོད་པའི་ག་ཤལ་
ཅན་ཅིག་བྱུང་བ་ན་ཁྱེའུས་ཕྱག་བྱས་པས། དེའི་ཞལ་ནས། སྣང་སེམས་འཁྲུལ་པའི་བློ་
ཅན་རྣམས། ། དོན་དམ་གནད་ལ་བཟུང་བའི་ཕྱིར། ། སྙིང་པོ་ཡེ་ཤེས་བསྒྲུབ་པ་སོགས། །
སྣ་ཚོགས་འཕྲུལ་བའི་གར་སྒྱུར་ཅིག ། གསུངས་ནས་མི་སྣང་བར་གྱུར་ཏོ། ། དེ་ནས་ཁྱེའུ་
དཔའ་བོ་རྡོ་རྗེ་ཡབ་ཡུམ་ རྡོ་རྗེ་ཡབ་ཡུམ་བདེ་བྱེད་ཚལ་གྱི་དུར་ཁྲོད་ན་ཨ་སུ་རའི་བྲག་ཕུག་བྱ་བ། མཁ
འགྲོ་མང་པོ་ ་པོ་འདུ་བའི་གནས་སུ་བྱོན། སློབ་དཔོན་ཤྲཱི་བཛྲ་དང་། རྣལ་འབྱོར་མ་སུ་ཁ་བཛྲ་
ལས་ལྷན་སྐྱེས་དོན་གྱི་གདམས་པ་གསན་པའི་ཚུལ་མཛད་ནས། རྩེ་གཅིག་ཏུ་སྒྲུབ་པ་ཟླ་བ་
མཛད་པས། དཔལ་འཁོར་ལོ་བདེ་མཆོག་དང་གཤིན་རྗེ་གཤེད་ཀྱི་ལྷ་ཚོགས
སུམ་དུ་བྱོན་ནས་དབང་བསྐུར་ཞིང་བྱིན་རླབས་མཛད་པ་ན། ནམ་མཁའ་ལྟ་བུའི་ཏིང་ངེ་
འཛིན་ཀུན་ཁྱབ་ཆོས་སྐུ་མཆོག་གི་དངོས་གྲུབ་བརྙེས་པར་གྱུར་ཏོ། །
དེ་ནས་སླར་ཡང་ཨུ་རྒྱན་གྱི་ཡུལ་དུ་བྱོན། རྒྱལ་པོ་ཙན་དྲ་དེ་ཝིར་གྲགས་པ་འཁོར་
ལོ་སྡོམ་པའི་རྣལ་འབྱོར་པ་ཆེན་པོ་ནུས་པ་མང་པོ་བརྙེས་པ་དེའི་སྒོ་དྲུང་ན་བཞུགས་
ཏེ། དེར་གླང་པོ་ཆེ་ལྔ་བརྒྱ་ཡོད་པ་རྣམས་ལྟ་སྟངས་ཀྱིས་རེངས་པར་མཛད་པ་ན། རྒྱལ་
པོས་སློབ་དཔོན་གྱི་ཆེ་བ་སྟོན་པ་དང་འགྲོ་བ་མང་པོའི་དོན་དུ་འགྱུར་བར་དགོངས་ནས་
269

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
སྐྱེད་མོས་ཚལ་དུ་སྣོད་ཆེན་པོ་མང་པོ་བསགས། དེ་རྣམས་ཀྱི་ནང་དུ་ཟས་ཉུང་ངུ་རེ་
བླུགས་ནས་བསྙེན་བཀུར་དམན་པས་སློབ་དཔོན་སྐྱེད་ཚལ་དུ་གདན་དྲངས་ཏེ་ཕ་བོང་
ཆེན་པོ་ཞིག་གི་སྟེང་དུ་གདན་བཤམས་པ་ན། སློབ་དཔོན་གྱིས་གདན་གྱི་ཁར་བྱོན་ནས་
ཤིང་ཏ་ལ་བདུན་སྲིད་ཙམ་གྱི་ནམ་མཁར་འཕགས་ནས་ཕྱོགས་བཅུར་ལྟ་སྟངས་མཛད་
ཅིང་། ཧ་ཧ་གསུངས་ནས་གར་མཛད་པས་ས་གཡོས་ཤིང་། ཕྱོགས་བཅུ་ནས་གྲུབ་པ་
ཕོ་མོ་བཞི་སྟོང་དང་མཁའ་འགྲོ་དཔག་ཏུ་མེད་པ་འདུས་ནས་དེ་རྣམས་ཀྱིས་བཞད་པ་
བརྒྱད་ཀྱི་གླུ་དང་། ཌཱ་མ་རུའི་སྒྲ་དྲག་པོ་བསྒྲགས་ཤིང་ནམ་མཁའ་ལ་གར་མཛད་པར་
སློབ་དཔོན་གྱིས་ཕེ་གསུངས་ཤིང་ཞལ་ནས་འོད་ཟེར་བཀྱེས་པས། སྐྱེད་ཚལ་དེའི་ཁོ་ར་
ཁོར་ཡུག་རྣམས་རིན་པོ་ཆེའི་རང་བཞིན་གྱིས་ཕོ་བྲང་ཉམས་དགའ་བ་ཤེལ་ལྟར་དྭངས་
པའི་དབུས་ན་རིན་པོ་ཆེའི་ཁྲི་ཕུན་སུམ་ཚོགས་པ་ཁྱད་པར་འཕགས་པའི་ཕྱི་རོལ་ན།
ཤིང་དང་མཚོ་རི་སོགས་ཀྱིས་བརྒྱན་པར་བྱིན་གྱིས་བརླབས། སྔར་རྒྱལ་པོས་སྟ་གོན་
བྱས་པའི་སྣོད་དེ་རྣམས་སྣ་ཚོགས་པའི་ཟས་ཀྱིས་གང་ཞིང་དེ་རྣམས་ཀྱང་རེ་ཞིག་འཛད་
པ་མེད་པར་བྱིན་གྱིས་བརླབས་ནས་ནམ་མཁའ་ལས་བབས་ནས་གདན་གྱི་སྟེང་དུ་
བཞུགས་པ་དང་། རྒྱལ་པོ་ཙན་དྲ་དེ་ཝི་འཁོར་སྟོང་དང་ཡུལ་དེར་སྐྱེ་བོ་ཕོ་མོ་བཞི་སྟོང་
འདུས་པར་གྱུར་པ་ན། སློབ་དཔོན་གྱི་ཐུགས་ཀ་ནས་དཔལ་ཧེ་རུ་ཀ་སྔོན་པོ་ཐོད་འཕྲེང་
ཅན་ཕྱག་ན་རྡོ་དྲིལ་འཛིན་པ་དང་། ཡུམ་གྱི་ཐུགས་ཀ་ནས་རྣལ་འབྱོར་མ་དམར་མོ་གྲི་
ཐོད་འཛིན་པ་བྱུང་ནས་ཕན་ཚུན་འཁྱུད་རྒྱ་དང་བཅས་ཏེ་སྙོམས་པར་ཞུགས་པ་ན། སློབ་
དཔོན་གྱིས་བཛྲ་བེེ་ཧོ་གསུངས་ཤིང་ནམ་མཁར་སྡིགས་མཛུབ་གཏད་པས་སྤྲོས་པའི་
ཚུལ་གྱིས་འཁོར་ལོ་སྡོམ་པའི་དཀྱིལ་འཁོར་ཡོངས་སུ་རྫོགས་པར་གྱུར་པའི་གཙོ་བོ་སློབ་
དཔོན་ཡབ་ཡུམ་གྱིས་སྤྲོས་པའི་ཧེ་རུ་ཀ་ཡབ་ཡུམ་བཞུགས་ནས་ཚོགས་ཀྱི་འཁོར་
མཛད་པའི་ཚེ། ཡབ་ཡུམ་གྱིས་སྡིགས་མཛུབ་མཛད་དེ་ཧཱོ་གསུངས་པས། ཊཱ་ཀི་དཀར་མོ་
རུས་པའི་རྒྱན་ཅན་ཞིག་གིས་ཁྱེའུའི་རོ་མཚན་ལྡན་ཞིག་ཐོགས་ནས་བྱོན། ཚོགས་གྲལ་
270

དུ་བཞུགས་ནས་རོལ་ཅིང་མཐར་དཀྱིལ་འཁོར་པ་རྣམས་གྲུབ་ཆེན་ཡབ་ཡུམ་གྱི་ཐུགས་
ཀར་བསྡུས་ཏེ་རྡོ་རྗེའི་མགུར་གྱིས་རྒྱལ་པོ་འཁོར་དང་བཅས་པ་ལ་གདམས་ཤིང་མཐར་
དེ་རྣམས་ཀྱི་རྒྱུད་བྱིན་གྱིས་བརླབས་ནས། དོན་བསྡུས་གནད་ཀྱི་མགུར་གསུངས་པ། ཀྱཻ་
ཧོ་བདེན་ཞེན་འཁོར་བའི་སྒོང་རྒྱ་འདི། ། སྟོང་གསལ་བདེ་ཆེན་ཐོ་བས་དབྱིངས་སུ་
ཆོམས། ། གཉིས་འཛིན་མུན་པའི་ཤུགས་ཀྱིས་རབ་གདུངས་པར། ། ཤེས་རབ་འོད་གསལ་
སྒྱུ་མའི་སྣང་བ་བྱིན། ། ཡེ་ནས་མ་གྲུབ་སྐྱེ་འགག་གནས་གསུམ་བྲལ། ། གདོད་ནས་སྟོང་
པཽ་ལྷན་སྐྱེས་དོན་གྱི་དབྱིངས། ། མ་བཅོས་འགག་མེད་བདེ་ཆེན་སྒྱུ་མའི་ལམ། ། རང་
རིག་སྣང་བའི་རྩལ་གྱིས་གནད་དུ་བསྣུན། ། མཐའ་དབུས་བྲལ་ཞིང་གཅིག་དང་དུ་མ་
མིན། ། དངོས་དང་དངོས་མིན་རྟག་དང་རྟག་མིན་པ། ། སྣ་ཚོགས་སྒྱུ་འཕྲུལ་གར་གྱིས་
རོལ་པ་ན། ། བདལ་ཁྱབ་ཆོས་སྐུ་རྗེན་འཆར་དབྱིངས་སུ་གྲོལ། ། ཞེས་གསུངས་པས།
རྒྱལ་པོ་ཙན་དྲ་དེ་ཝི་འཁོར་སྟོང་སྐྱེ་བོ་བཞི་སྟོང་དང་བཅས་པས་རིག་པ་འཛིན་པའི་
ཐོབ་ཅིང་། ཁྱད་པར་རྒྱལ་པོ་དང་བཙུན་མོ་བརྒྱད་ཅུ་འོད་ལུས་སུ་མི་སྣང་བར་གྱུར་ཏོ། །
དེ་ནས་སློབ་དཔོན་གྱིས་རྣལ་འབྱོར་རི་རི་པ་དང་། ཛ་ཡ་ཝ་ན། ཨིན་དྲ་དེ་བ་
སྟེ་གསུམ་ལ་ཨུ་རྒྱན་ནུབ་ཕྱོགས་པ་རྣམས་འདུལ་བར་བསྐོས་ཤིང་སློབ་དཔོན་ཉིད་
ནུབ་ཕྱོགས་ལང་ཀའི་ཉེ་འདབས་དུར་ཁྲོད་ཀ་ག་གླིང་དུ་གྲགས་པ་འཇིག་རྟེན་དང་ཕྱི་
རོལ་གྱི་མཁའ་འགྲོ་ཤ་ཟ་མང་པོ་གནས་པས། སྐྱེ་འགྲོ་དཔག་མེད་གསོད་ཅིང་ཁྱད་པར་
་ཆེན་
མཁའ་འགྲོའི་ཚོགས་རྭ་དུག་ཤིང་གླ་བའི་ཚལ་དང་། ཤི་རི་ཥ་སོགས་སྐྱེད་ཚལ་ཆེ
པོའི་དབུས་ན། ཙནྡྲ་ཀ་དང་། སྭ་བྷཱ་ན་ཐའི་རྟེན་རྡོ་སྐུ་ཁྱད་མཚར་གྱི་མདུན་ན་དྲི་ཤུལ་
ཡོད་ལ། དྲི་ཤུལ་དེ་མི་ཕལ་པ་སུས་མཐོང་ཡང་འཆི་ཞིང་། དུད་ཁྲོད་ཀྱི་ནགས་འདབས་
དཔག་ཚད་གཅིག་ཚུན་ཆད་ཞག་འདུག་བྱེད་པ་རྣམས་ངེས་པར་གསོད་པ་གདུག་
རྩུབ་ཤིན་ཏུ་ཆེ་བའི་གནས་དེར་སློབ་དཔོན་ཡབ་ཡུམ་མི་སྣང་བའི་གཟུགས་ཀྱིས་
བྱོན་ནས་འདུལ་བའི་སྐབས་ཤིག་གཟིགས་པ་ན། ཕྲ་མེན་དང་མཁའ་འགྲོ་རྣམས་དང་
271

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
ཤ་ཟ་མང་པོ་སྣང་བར་གྱུར་ནས་འདུས་པར་གྱུར་པའི་ཚེ། སློབ་དཔོན་མགྲོན་བཙུན་
ཕལ་པའི་གཟུགས་ཀྱིས་སྐུ་སྣང་བར་མཛད་པ་ན། ཕྲ་མེན་མ་སྒྲོལ་བཤན་རྣམས་ཀྱིས་
འཇིགས་པའི་ལུས་སྤྲུལ་ནས་གནོད་པར་བརྩམས་པ་ན། སློབ་དཔོན་རྡོ་སྐུ་གཉིས་ཀྱི་
སྟེང་དུ་བྱོན་ཅིང་། ཧ་ཧ་ཧི་ཕེ། གསུངས་ཤིང་བཞད། ཕྱག་གིས་ཐལ་མོ་བརྡབས་པས་དྲི་
ཤུལ་ཕྱེ་མར་བྱས་པའི་དུམ་བུས་མཁའ་འགྲོའི་གཙོ་མོ་འཇིགས་བྱེད་ཁ་མོ་ཆེ་བྱ་བ་ཕྱི་
རོལ་གྱི་མཁའ་འགྲོ་གདུག་པ་ཅན་ལ་ཕོག་པས་བརྒྱལ། ཞབས་རྡོ་སྐུའི་སྟེང་དུ་བརྡབས་
པས། སྐུ་གཉིས་ཞིག་ནས་རྡོའི་དུམ་བུར་གྱུར་པའི་སྟེང་དུ་ཞབས་རྗེས་ཀྱང་བཞག ལྟ་
སྟངས་མཛད་པས་མཁའ་འགྲོ་དང་ཕྲ་མེན་མ་རྣམས་རེངས། དེ་ནས་སླར་ཡང་སྡིགས་
མཛུབ་མཛད་པས་རེངས་པ་ལས་གྲོལ་ཏེ་ཐམས་ཅད་དམ་ལ་བཞག་ཅིང་། དེ་རྣམས་
ཀྱི་གཉེན་པོར་ཐུགས་རྗེ་ཆེན་པོ་ཁྲོས་པའི་སྐུ་ས་འོག་ནས་ཕྱུང་སྟེ་འཇོག་པར་མཛད་
ཅིང་། སློབ་དཔོན་རང་ཉིད་ཀྱིས་སྤྲུལ་པའི་རྡོ་སྐུ་ཧེ་རུ་ཀ་ཡབ་ཡུམ་གྱི་ཆ་བྱད་ཅན་ཞིག་
ཀྱང་བཞག་སྟེ། མུ་སྟེགས་ཀྱི་མཁའ་འགྲོ་ཁ་མོ་ཆེ་དེ་ཉིད་རྡོ་རྗེ་མཁའ་འགྲོ་མར་བྱིན་གྱིས་
བརླབས་ནས། སྲུང་མ་ཆེན་པོར་གྱུར་ཏོ། ། སློབ་དཔོན་གྱིས་དེ་རྣམས་ལ་མཁའ་འགྲོའི་
བརྡ་ཚིག་ཉེར་གཅིག་དང་། བདུད་རྩི་བཾ་རྒྱུད་སོགས་ཀྱིས་གདམས་ནས་བཀའ་སྲུང་
དམ་པར་གྱུར་ཏོ། །
དེ་ནས་ཡང་སློབ་དཔོན་གྱིས་ཨུ་རྒྱན་གྱི་ཚུར་མཐའ། རྒྱ་གར་གྱི་ཕ་མཐའ་ན་གདོལ་
བའི་གྲོང་ཁྱེར་ཆེན་པོའི་ཉེ་འདབས་ཙན་དན་གྱི་ནགས་ཁྲོད་ཡོད་སར་བྱོན་ནས་
བཞུགས་པ་དང་། སློབ་དཔོན་གྱིས་རིགས་ངན་འདུལ་བའི་ཆེད་དུ་གཅན་གཟན་གདུག་
པ་ཅན་རྣམས་བཀུག་སྟེ་ལྷན་ཅིག་འཁོད་པ་ན། ཡུལ་དེའི་རྒྱལ་པོ་སྟེ་ཤང་ཀུ་བྱ་བའི་
བུ། མུ་སྟེགས་ཅན་དང་ལྷན་ཅིག་འཁོར་བརྒྱ་ཕྲག་མང་པོ་དང་བཅས་ཏེ་ཕྱིན་པ་ན་སློབ་
དཔོན་གྱི་དྲུང་ན་སེངྒེ་དང་། སྟག་མང་པོས་གུས་པ་བྱེད་ཅིང་ཞབས་ལྕེས་ལྡག་པར་
མཐོང་བས་ཤིན་ཏུ་མོས་པར་གྱུར་ཏེ། དྲུང་དུ་འགྲོ་བར་འདོད་ཀྱང་གཅན་གཟན་རྣམས་
272

ধুমধন্য
ལ་སྐྲག་པ་ན།
སློབ་དཔོན་གྱིས་གདོལ་བའི་རྒྱལ་པོ་ཚུར་ཤོག་མ་འཇིགས་ཤིག་གསུངས་
པས། རབ་ཏུ་དད་པས་མྱུར་བར་ཕྱིན་ནས། ཞབས་སྤྱི་བོར་བླངས་ཏེ་མདུན་དུ་འདུག་
པས་སློབ་དཔོན་གྱིས་རྒྱལ་པོ་འཁོར་བཅས་ལ་བྱིན་གྱིས་བརླབས། ཆོས་བསྟན་པས་
རྒྱལ་པོས་གྲོང་ཁྱེར་དུ་སྤྱན་དྲངས། རང་གི་བུ་མོ་མེ་ཏོག་ཅན་དང་། གསེར་དངུལ་གྱི་མེ་
ཏོག་སོགས་རྒྱ་ཆེན་པོས་བསྙེན་བཀུར་ཕུལ་ནས་གསོལ་བ་བཏབ་པས།
དཔལ་གཤིན་
རྗེ་གཤེད་དང་འཁོར་ལོ་བདེ་མཆོག་གི་དཀྱིལ་འཁོར་དུ་དབང་བསྐུར་བས། རྒྱལ་པོ་
སྲས་དང་བཙུན་མོ་བརྒྱད་འཁོར་བརྒྱ་ཕྲག་དང་བཅས་པས་དངོས་གྲུབ་བརྙེས་པའི་
རྣལ་འབྱོར་གྱི་དབང་ཕྱུག་དམ་པར་གྱུར། ཡུལ་དེའི་སྐྱེ་བོ་ཕོ་མོ་སུམ་སྟོང་གིས་ཡང་
དག་པའི་ལམ་བརྙེས། རྒྱལ་པོའི་བུ་མོ་མེ་ཏོག་ཅན་ཡང་སློབ་དཔོན་གྱིས་དམ་ཚིག་
སོགས་ཀྱིས་སྨིན་པར་མཛད་ནས་ཕྱག་རྒྱར་མཛད་པས། བསམ་གྱིས་མི་ཁྱབ་པའི་ཏིང་
ངེ་འཛིན་གྱི་མཆོག་བརྙེས་ནས། མཚན་ཡང་མཁའ་འགྲོ་བཛྲ་ལཱ་གསར་(སར)གྲགས་
ཤིང་རྡོ་རྗེ་རྣལ་འབྱོར་མ་ཡོངས་ཀྱི་གཙོ་མོར་གྱུར་ཏེ། ཡུལ་དེར་གསང་སྔགས་རྒྱ་ཆེར་
བསྟན་ནས། སླར་ཡང་སློབ་དཔོན་ཡབ་ཡུམ་རྒྱལ་པོ་དང་བཅས་ཏེ་གསེར་གླིང་དུ་བྱོན་
ནས། དེར་ཡང་གསང་སྔགས་རྒྱ་ཆེར་བསྟན་པས་གྲུབ་ཐོབ་མང་པོས་གང་བར་མཛད།
ཨོ་རྒྱན་དུ་བྱོན་ནས་གསང་བའི་བྲག་ཕུག་བྱ་བ་མཁའ་འགྲོ་འདུ་བའི་གནས་དེར་བྱོན་
ནས་གདུལ་བྱ་ལྷག་མ་རྣམས་ལ་གསང་སྔགས་རྒྱ་ཆེར་བསྟན་ནས་སེམས་ཅན་དཔག་
མེད་གྲོལ་བར་མཛད་དེ། གསང་སྔགས་ཀྱི་བསྟན་པ་ཡུན་དུ་གནས་པ་དང་། མ་འོངས་
པའི་སེམས་ཅན་གྱི་ཆེད་དུ་ཕྱི་རོལ་གྱི་མཁའ་འགྲོ་སོགས། མ་རུངས་པ་རྣམས་འདུལ་
བ་དང་། རང་ཉིད་ཀྱི་ནུས་པ་བསྟན་པའི་ཆེད་དུ་བྲག་ཕུག་དེ་ཉིད་ཀྱི་དབུས་སུ་སློབ་
དཔོན་ཡབ་ཡུམ་གསུམ་རྒྱལ་པོ་དང་བཞི་ཡེ་ཤེས་ཀྱི་སྐུ་མཁའ་ཁྱབ་ཏུ་བཞུགས་ཤིང་། སྒྱུ་
མ